சேமாகத் அர்செல்

சேமாகத் அர்செல் (Semahat Sevim Arsel)(பிறப்பு 1928) என்பவர் துருக்கிய பில்லியனர் தொழிலதிபர். இவர் துருக்கியின் மிகப்பெரிய தொழில்துறை நிறுவனமான கோஸ் ஹோல்டிங்கின் இயக்குநர் மற்றும் நிறுவனரான வெஹ்பி கோசு (1901-1996) இன் மூத்த மகளாவார். இவர் குடும்ப வணிகத்தில் 8.4% பங்கினை வைத்துள்ளார். ஆகத்து 2022 நிலவரப்படி, இவரது நிகர மதிப்பு US$1.6 பில்லியன் என மதிப்பிடப்பட்டுள்ளது.

 ஆரம்ப கால வாழ்க்கை 
அர்செல் 1928-ல் அங்காராவில் வெஹ்பி கோஸின் (1901-1996) மூத்த குழந்தையாகப் பிறந்தார்.

அர்செல் இசுதான்புல்லில் உள்ள பெண்களுக்கான அமெரிக்கன் கல்லூரியில் பட்டம் பெற்றார்.

 தொழில் 
அர்சல் கோஸ் பல்கலைக்கழக செவிலியர் பள்ளியை நிறுவினார். ஆகத்து 2021 வரை, போர்ப்ஸ் நிகர மதிப்பு US$1.9 பில்லியன் என மதிப்பிட்டுள்ளது. அர்செல் வெஹ்பி கோஸ் அறக்கட்டளையின் தலைவர் ஆவார்.

 தனிப்பட்ட வாழ்க்கை 
அர்செல் கணவர் நுஸ்ரெட் அர்செல் சனவரி 2014-ல் இறந்தார். இவர்களுக்குக் குழந்தைகள் இல்லை. அர்செல் இசுதான்புல்லில் வசிக்கிறார்.

 மேற்கோள்கள் 

பகுப்பு:வாழும் மக்கள்
பகுப்பு:1928 பிறப்புகள்
பகுப்பு:தொழிலதிபர்கள்